Public procurement notice: Contract Notice
Published: 2023-05-15
Buyer: Sønderborg Forsyningsservice A/S - Sønderborg Spildevand A/S
Country: DK
Contract type: Services
Procedure: Restricted procedure
CPV classification: 71300000 | 71310000 | 71318000: Lighting engineering services | 71320000 | 90000000
Estimated value: 20000000 DKK
Submission deadline: 2023-06-12
Award criteria: The most economic tender

Technical requirements: Sønderborg Spildevandsforsyning ønsker at udbyde en rammeaftale om bygherre- og projektrådgivning i forbindelse med etablering af nyt centralrenseanlæg. Sønderborg Spildevandsforsyning har arbejdet med en ny fremtidig spildevandsstruktur, som indebærer en centralisering af spildevandsrensningen med etablering af et nyt centralrenseanlæg, som skal håndtere spildevandsrensningen fra Sønderborg, Gråsten, Broager og Himmark. Centralrenseanlægget erstatter dermed fire eksisterende anlæg. Principielt vil alle tekniske rådgivningsydelser forbundet med projektet kunne indkøbes under Aftalen, idet Aftalen dog ikke er eksklusiv eller forpligtende for Sønderborg Spildevandsforsyning. Forsyningen vil således kunne indkøbe relevante rådgivningsydelser fra andre rådgivere, og bygherrerådgiveren er forpligtet til aktivt og velvilligt at bidrage til samarbejdet med disse rådgivere. Kontrakten er foreløbig estimeret til 20 mio. DKK.
Sønderborg Spildevandsforsyning har arbejdet på en ny fremtidig spildevandsstruktur i Sønderborg Spildevandsforsynings' forsyningsområde med det formål at forbedre forsyningens totaløkonomi og bidrage til en miljømæssig forbedring af recipienter, forbedre forsyningssikkerheden, øge fleksibiliteten i forhold til spildevandshåndteringen, opretholde serviceniveau for forbrugere tilsluttet forsyningens renseanlæg samt sikre driftsoptimering og klima- og energioptimering. Den fremtidige spildevandsstruktur indebærer en centralisering af spildevandsrensningen med etablering af et nyt centralrenseanlæg, der vil blive placeret ved Kær Vestermark nord for Sønderborg. Dette nye centralrenseanlæg skal i første omgang håndtere spildevandsrensningen fra Sønderborg, Gråsten, Broager og Himmark. Centralrenseanlægget erstatter dermed 4 eksisterende anlæg, der nedlægges umiddelbart efter etablering af anlægget, hvor de erstattes med pumpestationer, der leder spildevandet gennem nye transportledninger ind til det planlagte renseanlæg. Den endelige udformning af renseanlægget, herunder anlæggets arkitektoniske udtryk, er endnu ikke fastlagt. Det nye renseanlæg skal dimensioneres til 90.000 PE. Anlægget skal være i stand til at foretage en vidtgående rensning af spildevandet, hvilket omfatter mekanisk, biologisk og kemisk rensning for alle de klassiske parametre, dvs. organisk stof, kvælstof og fosfor. Anlægget vil skulle leve op til en række udledningskrav, som er markant skærpede i forhold til de gængse nationale kravværdier fra Spildevandsbekendtgørelsen, jf. nærmere herom i udbudsbetingelsernes pkt. 3. Bygherrerådgiveren skal (i det omfang bygherrerådgiveren modtager instruktionherom) blandt andet under Aftalen kunne bistå forsyningen med 1): Idéoplæg, 2): Anlægsprogram, 3): Projekteringsledelse, 4): Dispositionsforslag, 5): Projektforslag, 6): Myndighedsprojekt, 7): Udbudsprojekt, 8): Udførelsesprojekt, 9): Udførelse, 10): Aflevering. Forventninger til samarbejdet: Sønderborg Spildevandsforsyning ønsker et gensidigt og involverende samarbejde, hvorunder bygherrerådgiveren skal involvere Sønderborg Spildevandsforsyning i forhold til sparring og valg af løsninger til Projektet. Sønderborg Spildevandsforsyning stiller et projektkontor til rådighed på en lokation i Sønderborg. Bemanding fra Bygherrerådgivers side - skal i de perioder, hvor der udføres arbejde efter Aftalen - ske med minimum en projektleder og en anden nøglemedarbejder, som i minimum 2 dage pr. uge arbejder fra projektkontoret (ferieperioder og helligdage er undtaget). Den primære projektering og de primære projektrelaterede aktiviteter skal foregå på det fælles projektkontor hos forsyningen. Sønderborg Spildevandsforsyning ønsker bygherrerådgivningen udført efter overordnede værdier som holdånd, struktur og ansvarlighed.
Udvælgelsen af ansøgere finder sted på grundlag af mest relevante referencer, hvor Ordregiver særligt lægger vægt på, om referencerne vedrører renseanlæg på spildevandsområdet eller i hvilket omfang referencerne i øvrigt er relevante for den udbudte rådgivningsopgave, om rådgivningen er udført indenfor samme eller tilsvarende regulatoriske rammer, om projektet er af samme størrelse, og i hvilket omfang ansøgeren ved referencerne i øvrigt viser at have udført de rådgivningsopgaver, der er omfattet af dette udbud, jf. ydelsesbeskrivelsen. Ansøger må vedlægge maksimalt ti referencer af maksimalt 2 sider hver. Vedlægges mere end ti referencer, vurderer Ordregiver alene de ti nyeste referencer. Kan det ikke afgøres, hvilke referencer der er de nyeste, udgår de sidste referencer i den rækkefølge referencerne er vedlagt/uploadet. Udvælgelsen finder sted på grundlag af ansøgers oplysninger i ESPD:et (og de i ESPD:et eller et se-parat dokument vedlagte referencer).
Ansøger skal opfylde følgende minimumskrav: Egenkapital på minimum kr. 5.000.000 i seneste disponible årsregnskab og soliditetsgrad (svarende til ansøgers egenkapital i forhold til ansøgers samlede aktiver) på
mindst 15% i seneste disponible regnskabsår. For konsortier gælder, at konsortiedeltagerne tilsammen skal opfylde minimumskravene. For ansøgere, der baserer sig på andre økonomiske aktørers økonomiske formåen gælder, at ansøgeren og den støttende enhed tilsammen skal opfylde minimumskravene.
Tilbudsgiver skal kunne påvise minimum 1 reference med de betydeligste rådgivningsopgaver i forbindelse med projekter, som omfatter håndtering af spildevand og processer i renseanlæg eller lignende. Referencerne (arbejdet beskrevet i referencerne) skal være udført inden for de seneste tre år fra tidspunktet for ansøgningsfristen. Tidspunktet for udførelsen regnes fra aflevering af arbejdet/projektet. Referencekravet kan opfyldes via referencer, hvor tilbudsgiver har været leverandør eller underleverandør. Det afgørende er, at tilbudsgiver har udført det af referencen omfattede arbejde.
Ad del II 1.6): Anskaffelsen er ikke opdelt i delaftaler. Årsagen hertil er, at det ikke vurderet praktisk, kommercielt og økonomisk hensigtsmæssigt. Det er således blevet vurderet mest hensigtsmæssigt, at der i vidt omfang anvendes samme rådgiver til store dele af projektet blandt andet med henblik på at samtænke de enkelte dele  af projektet til en samlet hensigtsmæssig løsning samt med henblik at undgå omkostninger til vidensopbygning og risiko for videnstab i forhold til projektet. Ad teknisk og faglig formåen III.1.3): Ansøger må vedlægge maksimalt ti referencer af maksimalt 2 sider hver. Vedlægges mere end ti referencer, vurderer Ordregiver alene de ti nyeste referencer. Udelukkelsesgrunde: For nærværende udbud gælder udelukkelsesgrundene i udbudslovens §§ 135-136 samt § 137, stk. 1, nr. 1-7. Udfyldelse af ESPD: Udfyldelse af ESPD sker via den digitale udbudsportal. For ansøgere, der afgiver ansøgning som konsortium og for ansøgere, der baserer sig på andre enheders økonomiske eller tekniske formåen, skal der afleveres udfyldt ESPD, for hver økonomisk aktør. Foreløbig dokumentation: Som foreløbig dokumentation for, at ansøgeren ikke er udelukket efter udbudslovens §§ 135-136 og § 137, stk. 1, nr. 1 - 7, og for at ansøger opfylder de i udbudsbekendtgørelsen og ovenfor fastsatte minimumskrav til egnethed, skal ansøgeren med ansøgningen kun fremsende et korrekt udfyldt ESPD. Hvis ansøger er et konsortium, skal der for hver deltager i konsortiet som dokumentation for egnethed og opfyldelse af udvælgelseskriterierne (og for, at konsortiedeltagerne ikke er omfattet af de nævnte udelukkelsesgrunde) med ansøgningen fremlægges dokumentation i form af et korrekt udfyldt ESPD. Hvis ansøger i relation til egnethed baserer sig på andre økonomiske aktørers formåen (underleverandører, koncernforbundne selskaber mv.), skal der for hver af de pågældende økonomiske aktører sammen med ansøgningen som dokumentation for egnethed og opfyldelse af udvælgelseskriterierne fremlægges et korrekt udfyldt ESPD. Den i udbudsbetingelsernes afsnit 13.1 og 13.2 nævnte yderligere dokumentation skal kun fremsendes til Ordregiver, såfremt Ordregiver anmoder en eller flere ansøgere om dette, hvilket ansøger må påregne kan ske forud for Ordregivers meddelelse om prækvalifikation. Udvælgelse af ansøgere: Ordregiver vil prækvalificere 3 ansøgere. Udvælgelsen finder sted på grundlag af ansøgers oplysninger i ESPD'et (og de i ESPD'et eller et separat dokument vedlagte referencer).
Præcise oplysninger om klagefrist(er): Klage kan indgives via e-boks eller mail til Klagenævnet for Udbud. Klage over ikke at være blevet prækvalificeret skal indgives inden for 20 kalenderdage. Dette er regnet fra dagen efter ordregivers afsendelse af underretning om prækvalifikation. Andre klager over udbud eller beslutninger, f.eks. tildeling af kontrakter, skal indgives inden 6 måneder efter at Ordregiveren har indgået rammeaftalen regnet fra dagen efter den dag, hvor Ordregiveren har underrettet de berørte ansøgere og tilbudsgivere. Samtidig med, at du sender din klage, skal du sende en kopi af klagen med bilag (evt. pr. mail) til ordregiveren. Ordregiver må tidligst indgå en kontrakt med den valgte tilbudsgiver efter udløbet af standstill-perioden på 10 dage. Perioden regnes fra og med dagen efter den dag, hvor underretningen er afsendt.


Award value: 20000000